ยังไม่หยุด! เกาหลีเหนือยิงขีปนาวุธรอบใหม่ 2 ลูกจากสนามบินกรุงเปียงยาง
Reported launches would be fourth test this month as Pyongyang forges ahead with new military developments amid stalled stalks with US, South Korea
SEOUL — ทางการญี่ปุ่นรายงานการยิงขีปนาวุธครั้งล่าสุดของเกาหลีเหนือเช่นกัน พร้อมประณามว่าเป็นการคุกคามต่อสันติภาพและความมั่นคงในภูมิภาคนี้ ในช่วงเวลาไม่ถึง 2 สัปดาห์ก่อนหน้านี้ เกาหลีเหนือทดสอบขีปนาวุธไปแล้ว 3 ครั้งซึ่งถือว่าบ่อยผิดปกติ โดยทางการเกาหลีเหนืออ้างว่า การทดสอบ 2 ครั้งแรกนั้นเป็น "ขีปนาวุธความเร็วเหนือเสียง" ที่สามารถควบคุมทิศทางได้หลังจากยิงออกไปแล้ว ส่วนการทดสอบครั้งที่ 3 เมื่อวันศุกร์ที่แล้วนั้นเป็น "ขีปนาวุธวิถีโค้งพิสัยใกล้" หรือ SRBM 2 ลูก ที่ถูกยิงจากขบวนรถไฟ ส่วนการทดสอบในวันจันทร์ซึ่งเชื่อว่ายิงออกจากสนามบินซูนานในกรุงเปียงยางนั้น คาดว่าเป็นขีปนาวุธวิถีโค้งพิสัยใกล้ 2 ลูกเช่นกัน ตามคำแถลงของผู้บัญชาการกองทัพเกาหลีใต้ ที่ผ่านมา เกาหลีเหนือเคยใช้สนามบินดังกล่าวในการทดสอบขีปนาวุธ Hwasong-12 ซึ่งเป็นขีปนาวุธวิถีโค้งพิสัยกลาง หรือ IRBM เมื่อปีค.ศ. 2017 ซึ่งก่อให้เกิดเสียงประณามจากนานาชาติ และนำไปสู่การใช้มาตรการลงโทษทางเศรษฐกิจต่อเกาหลีเหนือโดยสหรัฐฯ และเมื่อวันพุธที่แล้ว รัฐบาลกรุงวอชิงตันได้ประกาศมาตรการลงโทษชุดใหม่ต่อเกาหลีเหนือ พร้อมกับเรียกร้องให้คณะมนตรีความมั่นคงสหประชาชาติให้เพิ่มมาตรการลงโทษต่อพลเมืองและนิติบุคคลในเกาหลีเหนือเพิ่มเติมด้วย เพื่อกดดันให้เกาหลีเหนือกลับสู่การเจรจาว่าด้วยการระงับโครงการนิวเคลียร์และโครงการพัฒนาขีปนาวุธ